Príloha č. 4
Informácia o spracovaní odpadu
(podľa vyhlášky č.399/2005 Z. z.)

Za odpady spojené s nakladaním s geneticky modifikovanou MON 88017 môžu byť považované:
•	zvyšky osiva
•	pozberané zrno 
•	vzorky alebo zvyšky vzoriek zrna alebo iných častí rastlín
•	zvyšky rastlín (po zbere)

Zvyšky osiva budú riadne uskladnené na pracovisku, kde sa môžu v nasledujúcich rokoch využiť opäť v pokusoch a to v súlade ako s metodickými pokynmi spoločnosti Monsanto Slovakia, s.r.o., tak i s podmienkami povolenia vydaného na základe tejto žiadosti, resp. na základe žiadosti Monsanto Slovakia, s.r.o.. Zvyšky osiva môžu byť rozdrvené a zapravené do pôdy spoločne s likvidovaným zrnom  alebo zaslané späť do krajiny, odkiaľ bolo osivo dovezené. 

Pozberané zrno, ktoré nebude určené k ďalším analýzam, sa zlikviduje rozdrvením a  rozptýlením a zaoraním priamo na pokusnom pozemku, kde prebiehalo pestovanie GM kukurice MON 88017.

Vzorky alebo zvyšky vzoriek zrna alebo iných častí rastlín sa zlikvidujú rozdrvením, rozptýlením a zaoraním priamo na pokusnom pozemku, kde prebiehalo pestovanie GM kukurice MON 88017.

Zvyšky rastlín (po zbere) budú zničené ich rozptýlením a zaoraním priamo na pokusnom pozemku.

Narábanie s hore uvádzanými odpadmi vrátane likvidácie materiálu geneticky modifikovanej kukurice bude riadne evidované.

V Piešťanoch, dňa 16. 2. 2011

						…………………………….  
    						 doc. RNDr. Ján Kraic, PhD.   	                 					       riaditeľ CVRV – VÚRV Piešťany